Σε περίπτωση που οι κωδικοί πρόσβασής σας είναι σύντομοι, απλοί και επαναχρησιμοποιημένοι, τότε είναι πιθανόν αυτοί να είναι αδύναμοι. Επιπλέον, αν οι κωδικοί πρόσβασής σας περιλαμβάνουν πληροφορίες που μπορούν να υποτεθούν εύκολα, όπως είναι το όνομά σας, η ημερομηνία γέννησής σας ή συνηθισμένες λέξεις, τότε οι χάκερ έχουν περισσότερες πιθανότητες να παραβιάσουν τον κωδικό πρόσβασής σας. Ορίστε μία λίστα κριτηρίων που θα σας βοηθήσουν να προσδιορίσετε κατά πόσο οι κωδικοί πρόσβασής σας είναι αδύναμοι ή ισχυροί. Μήκος κωδικού πρόσβασης. Οι κωδικοί σας εμπεριέχουν τουλάχιστον 16 χαρακτήρες; Πολυπλοκότητα κωδικού πρόσβασης. Οι κωδικοί σας περιλαμβάνουν μια ποικιλία χαρακτήρων, όπως κεφαλαία και πεζά γράμματα, αριθμούς και ειδικούς χαρακτήρες; Μοναδική χρήση. Χρησιμοποιείτε μοναδικούς κωδικούς πρόσβασης για κάθε σας λογαριασμό; Ηλικία κωδικού πρόσβασης. Τι ηλικία έχουν οι κωδικοί πρόσβασής σας; Αλλάζετε τακτικά τους κωδικούς σας; Αποθήκευση. Έχετε αποθηκεύσει με ασφάλεια τα διαπιστευτήριά σας κάνοντας χρήση κάποιου διαχειριστή κωδικών πρόσβασης; Παραβίαση. Εμφανίζεται κάποιος από τους κωδικούς πρόσβασής σας σε κάποια βάση δεδομένων με παραβιασμένα διαπιστευτήρια; Η χρήση μιας γεννήτριας κωδικών πρόσβασης αποτελεί μακράν τον πιο εύκολο και γρήγορο τρόπο για να δημιουργήσετε ισχυρούς κωδικούς πρόσβασης για κάθε διαδικτυακό λογαριασμό σας. Ωστόσο, εάν εξακολουθείτε να μην είστε σίγουροι για το αν οι τρέχοντες κωδικοί σας είναι αδύναμοι ή παραβιασμένοι, θα πρέπει να χρησιμοποιήσετε ένα εργαλείο ελέγχου ισχύος κωδικού πρόσβασης.